Katrin Kern

Katrin Kern (sündinud 24. oktoobril 1967) on eesti toimetaja, tõlkija ja õppejõud.

Ta lõpetas 1990. aastal Tartu Ülikooli eesti keele ja kirjanduse eriala.Tartu Ülikooli vilistlaste nimekirjad, filoloogiateaduskond, eesti keel ja kirjandus, põhiõpe, lõpetanud 1990.aastal

Ta on Tartu Ülikooli eesti ja üldkeeleteaduse instituudi eesti keele osakonna eesti keele toimetamise ja stilistika õpetaja ning Loomingu Raamatukogu toimetaja.

Katrin Kern on avaldanud mitu õigekeelsuse ja hea stiili õppevahendit, sh "Kuidas sellest kirjutada" (Tartu: Keelehooldekeskus, 2015), "Korras keel, sobiv stiil, selge sõnum: gümnaasiumi stilistikaõpik" (kaasautor Ilona Võik; Tallinn: Maurus, 2014, uuendatud kordustrükk 2021, 2022).

Ta on koos Reili Arguse ja Helika Mäekiviga avaldanud kõrgkooliõpiku "Keeletoimetamine" ning selle juurde kuuluva harjutuste ja ülesannete kogu (Tallinn: Tallinna Ülikooli Kirjastus, 2022, 2., täiendatud trükk 2023).

Tõlkijana on ta eesti keelde vahendanud nii ilu- kui ka aimekirjandust inglise (Kimberly Brubaker Bradley, Masha Gessen, Amor Towles jt) ja hollandi keelest (Hendrik Groen, Annelies Verbeke, Carolijn Visser, Joost de Vries).

Katrin Kern on Eesti Keeletoimetajate Liidu asutajaliige.Eesti Keeletoimetajate Liit: tähtsamad verstapostid

Tunnustus
 2022 – Paabeli Torni auhind (Kimberly Brubaker Bradley raamatu "Õed hundid" tõlke eest)Selgusid Paabeli Torni tõlkeauhinna laureaadid 2022, Eesti Lastekirjanduse Keskus, 28. november 2022.
 2022 – Haridus- ja Teadusministeeriumi parima eestikeelse kõrgkooliõpiku auhind (kaasautorina)
 2022 – Tallinna Ülikooli parim üldharidus- või kõrgkooliõpik (kaasautorina)
 2025 – Edvin ja Lembe Hiedeli nimeline toimetajaauhind

 Viited 

Kategooria:Eesti toimetajad
Kategooria:Eesti tõlkijad
Kategooria:Tartu Ülikooli humanitaarteaduste ja kunstide valdkonna õppejõud
Kategooria:Sündinud 1967